ایران ایسلام جمهوریتی‌نین رهبری سید علی خامنه ای اوکراینا-‌داکی محاربه‌یه امریکانین بحران یاراتما سیاستی‌نین سبب اولدوغونو بیلدیریب.
خامنه ای دؤولت تلویزیونوندا جانلی یاییم‌لانان چیخیشیندا اوکراینا‌داکی محاربه‌یه توخونوب.
امریکانی "مافیا رژیمی" کیمی خاراکتریزه ائدن خامنه ای "بو مافیا رژیمی دونیانین بحران ایچینده اولماسینا احتیاج دویور. اونا گؤره ده بوتون دونیادا بحران‌لار یارا‌دیرلار" دئییب.
"اوکراینا امریکانین بحران یاراتما سیاستی‌نین قربانی اولوب. بیز اوکراینادا محاربه‌نین دایاندیریلماسی‌نین طرفداریییق، لاکین ایستنیلن بحرانین درمانی اونون کؤک‌لرینی معین ائتمک‌دیر. اوکراینا‌داکی بحرانین کؤکو ده امریکا-دیر"، دئیه او بیلدیریب.
خامنه ای روسیانین اوکراینایا هوجوم‌لاری ایله باغلی دئییب:
"اینسان‌لارین قتله یئتیریلمه‌سینی و خالق‌لارین آلت یاپی لارینین محو ائدیلمه‌سینی قبول ائتمیریک و بو، بیزیم قطعی بیاناتیمیزدیر. امریکا و آوروپایا گوونن حکومت‌لر بیلمه‌لی‌دیرلر کی، بو دستک‌لر بیر ایلغیم‌دیر و رئال دئییل.
خاطیرلاداق کی، روسیا قوشون‌لاری فوریه‌نین 24-ده اوکراینایا هوجوما کئچیب.
